Geen beurtkrag Woensdag verwag, maar…(Foto: pixabay) Geen beurtkrag word Woensdag verwag nie, hoewel Eskom gebruikers maan om elektrisiteit spaarsamig te gebruik. “Die spaarsamige gebruik van elektrisiteit sal help om die las op die stelsel te verminder en sodoende die risiko vir beurtkrag te verlaag,” sê die kragvoorsiener in ’n verklaring. Luidens die verklaring bly die stelsel beperk met onbeplande onderbrekings wat Dinsdagaand omstreeks 18:00 op 12 974 MW gestaan het. Eskom se spanne werk onverpoos om dié onderbrekings tot minder as 9 500 MW te beperk om sodoende beskikbare kapasiteit te verhoog. Die kragvoorsiener stel gebruikers egter gerus dat alle noodkragopwekkers beskikbaar is om kapasiteit aan te vul indien dit deur die dag sou nodig wees.